Անիսե Բոյեր

**Անիսե Մարգարետ Բոյեր** (), ամերիկացի պարուհի և դերասանուհի, հայտնի է դարձել Հարլեմի Վերածննդի ժամանակաշրջանի իր աշխատանքներով։ Նա դեռահասության շրջանում միացել է *Քոթթոն Քլաբ* ակուբի երգչախմբին, որից հետո՝ 1932 թվականին նկարահանվել է *Հարլեմը Դրախտ է* ֆիլմում։ Նաև պարել է «Anise and Åland» դուետում՝ ճանապարհորդելով *Կաբ Կալլովայս* երգչախմբի հետ։ 1948 թվականին կարիերան ավարտելով անցել է թոշակի։

## Վաղ կյանքը և փառքը
Ծնվել է 1914 թվականի ապրիլի 15-ին Ֆլորիդայում։ Յոթ-ութ տարեկան հասակում նա պարել է իր առաջին ռևյուն։ 1924 թվականին Նոբլ Սիսլի և Յուբի Բլեյքի կազմակերպած տաղանդների մրցույթում հաղթելով՝ Բոյերը դարձել է ճանաչված։ Նա նաև աչքի է ընկել Նյու Յորքի Հանթեր քոլեջի ավագ դպրոցում։

1928 թվականին միացել է Հարլեմի Քոթթոն Քլաբ ակումբի երգչախմբին։ 1931 թվականին *Պիտսբուրգ Քուրիեր* թերթը գրել է, որ Անիսը «Հարլեմի ամենահմայիչ երիտասարդ պարուհին է»։ Մեկնաբան Վոլթեր Վինչելը իր սինդիկացված սյունակում բազմիցս նրան անվանել է ակումբի ամենագեղեցիկ պարուհին։

1932 թվականին Բոյերը նկարահանվել է «Հարլեմը դրախտ է» ֆիլմում՝ խաղալով Բիլ «Բոյանգլս» Ռոբինսոնի հետ։ Ֆիլմը վերանայելով՝ Պիտսբուրգ Քուրիերը այն անվանել է «սենսացիա» և գրել. «Նրա տաղանդը և ունակությունը ակնթարթորեն ճանաչվում են հենց այն պահին, երբ նա հայտնվում է ֆիլմում»։

1930-ականների վերջին և 1940-ականների սկզբին Բոյերը պարում էր Ալ Դիքսոնի հետ՝ Անիսի և Ալանդի դերում՝ հաճախ ելույթ ունենալով Քաբ Քալոուեյի խմբի հետ։ Նրանք հանդես են եկել միջազգային մակարդակով և պարել այնպիսի  վայրերում, ինչպիսիք են՝  Ապպոլո թատրոնը, Քոթթոն Քլաբը և Օրֆեում թատրոնը Լոս Անջելեսում։  Նրանք հայտնի էին «ադաջիո» կոչվող պարի տեսակով, որը միավորում էր պարահանդեսային պարը վերելակների և պտույտի հետ։ Երկուսն էլ ամուսնացել են 1942 թվականին, Դիքսոնին զինվորական ծառայության զորակոչելուց անմիջապես առաջ, մի իրադարձություն, որն ավարտեց նրանց կարիերան որպես պարային թիմ:

1943 թվականին և 1944 թվականին Բոյերը հանդես է եկել Լոս Անջելեսի մի շարք ռեվիզիաներում՝ *Africana*-ն՝ Ֆոնդա թատրոնում,, *Blue Rhapsody*-ն՝ Ալաբամում և Sweet 'n Hot-ն՝ Մայան թատրոնում։  Նա նաև  1943 թվականին նկարահանվել և պարել է «Փոթորիկ եղանակ» ֆիլմում, ինչպես նաև 1944 թվականին «Կարոլինա Բլյու» ֆիլմում ( Հարոլդ Նիկոլասի հետ): Մոտավորապես այս ժամանակահատվածում Դիքսոնը ելույթ է ունեցել Արչի Սևիջի հետ Արչիի և Անիսիեի դերում՝ ներառյալ *Blue Rhapsody* և *Sweet 'n Hot* ռեվյուներում: Նրանց համագործակցությունը տևել է կարճ. 1944 թվականի փետրվարին Սևիջը դատապարտվել է բանտարկության՝ Էթել Ուոթերսից գողություն անելու համար:

Բոյերը սևամորթ կին էր, և նրան իր գործակալը համոզում էր գտնել սպիտակամորթ դառնալու միջոց, որպեսզի ստանա ավելի շատ առաջարկներ, սակայն Բոյերը մերժել է։

## Կարիերայի ավարրտը, հետագա կյանքը և մահը
1946 թվականին Բոյերը սկսել է աշխատել Լոս Անջելեսի փաստաբան Վոլթեր Լ. Գորդոն կրտսերի գրասենյակում: Նա ամուսնացել է Ռոբերտ Քլարկի հետ, ով նախկինում ամուսնացած էր դերասանուհի Լուիզ Բիվերսի հետ: 1948 թվականին Բոյերը նկարահանվել է Լուի Ջորդանի «Look-Out Sister» ֆիլմում, այնուհետև ավարտել է կարիերան:

1951 թվականին նա ուզում էր ամուսնալուծվել, քանի որ Քլարկը ֆիզիկական բռնության էր ենթարկել նրան: Այնուամենայնիվ, որոշ ժամանակ մնացել են ամուսնացած: 1967 թվականին Բոյերը ամուսնացել է Ֆիլիպ Բուրիսի հետ, հարսանիքը կայացել է Լոս Անջելեսում։

Բոյերը սիրում էր գոլֆ խաղալ։ Նա Լոս Անջելեսի Vernondale Golf ակումբի անդամ էր՝ աֆրոամերիկացի կանանց համար պիոներական ակումբ, և  ծառայել է որպես կազմակերպության նախագահ 1949 թվականին:

Բոյերը մահացել է 2008 թվականի հոկտեմբերի 10-ին բնական մահով: Մահացել է Լոս Անջելեսում։

## Ծանոթագրություններ

## Արտաքին հղումներ
* Video of Boyer dancing in *[[Carolina Blues]]* - featured at 4:56-5:07
* Video of Boyer dancing in *[[Stormy Weather (1943 film)|Stormy Weather]]* - featured at 1:19-1:25

Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացիներ